గాండీవదారి అర్జున

గాండీవదారి అర్జున 2023లో విడుదలైన యాక్షన్‌ ఎంటర్‌టైనర్‌ సినిమా. నాగబాబు సమర్పణలో శ్రీ వెంక‌టేశ్వ‌ర సినీ చిత్ర బ్యాన‌ర్‌పై బి.వి.ఎస్‌.ప్ర‌సాద్ నిర్మించిన ఈ సినిమాకు ప్రవీణ్ సత్తారు దర్శకత్వం వహించాడు. వరుణ్‌తేజ్‌, సాక్షి వైద్య ప్రధాన పాత్రల్లో నటించిన ఈ సినిమా మోషన్‌పోస్టర్‌ను వరుణ్‌తేజ్‌ పుట్టినరోజు సందర్భంగా 2023 జనవరి 10న చిత్ర యూనిట్ విడుదల చేయగా,  సినిమాను ఆగస్ట్‌ 25న విడుదలైంది.
నటీనటులు
 వరుణ్‌తేజ్‌
 సాక్షి వైద్య
 విమలారామన్‌
 నాజర్‌
 వినయ్‌ రాయ్‌
 నరైన్
 రోషిని ప్రకాష్
 మనీష్ చౌదరి
 అభినవ్ గోమఠం
 రవి వర్మ 
 కల్పలత 
 బేబీ వేద
కథ
కేంద్ర పర్యావరణ శాఖ మంత్రి ఆదిత్య రాజ్ బ‌హ‌దూర్ (నాజ‌ర్‌) గ్లోబ‌ల్‌ స‌మ్మిట్ కోసం లండ‌న్‌కు వ‌చ్చిన ఆయనపై దాడి జరుగుతుంది, ఈ దాడిలో ఆయనకు సెక్యూరిటీ ఆఫీసర్ గా ఉన్న విజయ్ (మనీష్ చౌదరి) గాయపడడంతో ఆయన స్థానంలో  అర్జున్ వర్మ (వ‌రుణ్ తేజ్‌)ను  సెక్యూరిటీగా నియమిస్తారు. ఈ క్రమంలో అర్జున్‌ అన్వేష‌ణ‌లో  ఆదిత్య రాజ్ బ‌హ‌దూర్ (నాజ‌ర్‌) పై దాడి చేసింది ర‌ణ్‌వీర్ (విన‌య్‌రాయ్‌) అని తెలుస్తుంది. ఆదిత్య రాజ్ బ‌హ‌దూర్ (నాజ‌ర్‌) ను చంప‌డానికి ర‌ణ్ వీర్ ఎందుకు ప్ర‌య‌త్నించాడు? మంత్రికి రణ్ వీర్ కు మధ్య ఉన్న సంబంధం ఏంటి?  ఆదిత్య‌ను ర‌క్షించే క్ర‌మంలో అర్జున్‌కు ఎలాంటి స‌వాళ్లు ఎదురయ్యాయి అనేదే మిగతా సినిమా కథ.

సాంకేతిక నిపుణులు
బ్యానర్: శ్రీ వెంక‌టేశ్వ‌ర సినీ చిత్ర 
నిర్మాత:  బి.వి.ఎస్‌.ప్ర‌సాద్ 
కథ, స్క్రీన్‌ప్లే, దర్శకత్వం: ప్రవీణ్ సత్తారు  
సంగీతం: మిక్కీ జే మేయర్
సినిమాటోగ్రఫీ: అమోల్ రాథోడ్
 సంగీతం 
మిక్కీ జె.మేయ‌ర్ సంగీతం, నేపథ్య సంగీతం సమకూర్చాడు.
.     2: గాండీవ దారి , రచన: రహమాన్, గానం. హారికా నారాయణ్ 

మూలాలు